《避地毗陵，寒月上孙徽使君兼寄东阳王使君三首》
唐代·贯休

一到毗陵心更劳，冷吟闲步拥云袍。岂缘思妙尘埃少，

自是风云物态高。野色疏黄连楚甸，故山奇碧隔河桥。

终须愚谷中安致，不是人间好羽毛。

常忆双溪八咏前，讲诗论道接云贤。文欺白凤真难及，

药撚红蕖岂偶然。花湿瑞烟粘玉磬，帘垂幽鸟啄苔钱。

自怜不是悠悠者，吟嚼真风二十年。

□雷车雨滴阶声，寂寞焚香独闭扃。锦绣文章无路达，

袴襦歌咏隔墙听。松声冷浸茶轩碧，苔点狂吞纳线青。

唯有孤高江太守，不忘病客在禅灵。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。